Кірыл Валер’евіч Пячэнін

Кірыл Пячэнін (нар. ) — беларускі футбаліст, абаронца расійскага клуба «Крылы Саветаў» з Самары і нацыянальнай зборнай Беларусі.

 Клубная кар’ера 
Выхаванец віцебскага футбола, у 2015 годзе пачаў выступаць за дубль «Віцебска». У 2016 годзе, ужо трывала замацаваўшыся ў рэзервовай камандзе, стаў таксама часам прыцягвацца да асноўнай каманды. Да сезона 2017 рыхтаваўся разам з асновай «Віцебска», аднак у сакавіку 2017 года быў аддадзены ў арэнду першалігавай «Оршы», дзе здолеў замацавацца ў асноўным складзе.

У ліпені 2017 года на правах арэнды далучыўся да наваполацкага «Нафтана». 31 ліпеня 2017 года дэбютаваў у Вышэйшай лізе, выйшаўшы ў стартавым складзе «Нафтана» ў матчы са «Слуцкам» (1:0). У наваполацкім клубе здолеў замацавацца на пазіцыі левага абаронцы. Па выніках сезона 2017 «Нафтан» выбыў у Першую лігу, і ў снежні 2017 года Пячэнін вярнуўся ў «Віцебск».

У сезоне 2018 замацаваўся ў аснове віцебскай каманды, чаргаваў выхады ў стартавым складзе і на замену, а ў сезоне 2019 ужо трывала выхадзіў у стартавым складзе. Выкарыстоўваўся як у якасці левага абаронцы, так і ў паўабароне.

У студзені 2020 года падпісаў двухгадовы кантракт з брэсцкім «Дынама». Стаў адным з асноўных ігракоў брэсцкай каманды. У студзені 2021 года стаў трэніравацца з брэсцкім «Рухам», з якім у лютым падпісаў пагадненне. У складзе «Руха» таксама быў іграком асновы.

У снежні 2021 года стаў іграком расійскага клуба «Арэнбург». Разам з камандай па выніках сезона 2021/22 выйшаў у Прэм’ер-лігу. У лістападзе 2023 года быў пераведзены ў моладзевы склад «Арэнбурга»", а ў снежні па пагадненні бакоў пакінуў клуб.

У лютым 2024 года папоўніў склад самарскіх «Крылаў Саветаў».

 Міжнародная кар’ера 
25 сакавіка 2017 года дэбютаваў у моладзевай зборнай Беларусі ў таварыскім матчы са зборнай Літвы. У ліпені 2017 года выступаў за другую зборную Беларусі на Кубку Караля ў Тайландзе.

У 2019 годзе пачаў прыцягвацца да нацыянальнай зборнай Беларусі. 9 верасня 2019 года дэбютаваў у зборнай, выйшаўшы на замену ў другім тайме таварыскага матча супраць Уэльса (0:1).

 Дасягненні 
  Уладальнік Суперкубка Беларусі: 2020

 Статыстыка выступленняў 
СезонДывізіёнКлубКраінаМатчыГалы 2015  дубль  Віцебск    25  1 2016  дубль  Віцебск    29  7 2017 (1)  Д2  Орша    11  0 2017 (2)  Д1  Нафтан    13  1 2018  Д1  Віцебск    29  3 2019  Д1  Віцебск    29  2 2020  Д1  Дынама    23  1 2021  Д1  Рух    27  2 2021/22 (2)  Д2  Арэнбург    10  0 2022/23  Д1  Арэнбург    19  0 2023/24 (1)  Д1  Арэнбург    6  0

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Віцебск
Катэгорыя:Ігракі ФК Орша
Катэгорыя:Ігракі ФК Нафтан
Катэгорыя:Ігракі ФК Дынама Брэст
Катэгорыя:Ігракі ФК Рух Брэст
Катэгорыя:Ігракі ФК Арэнбург
Катэгорыя:Ігракі ФК Крылы Саветаў Самара